# 4. Rhestr wirio ar gyfer cynllunio gwerthusiad

Mae'r rhestr wirio isod yn darparu rhestr o gwestiynau allweddol i weithredwyr gwasanaeth/ymyrraeth eu hateb i ddatblygu cynllun gwerthuso ar gyfer eu gwasanaeth neu ymyrraeth atal trais[[1]](#footnote-1). Cyfeiriwch at Adran 3 am ragor o wybodaeth. Mae'r tîm VPU hefyd ar gael i gefnogi partneriaid VPU i werthuso eu gwasanaeth neu ymyrraeth gan ddefnyddio'r pecyn cymorth gwerthuso fel canllaw.

## 4.1 Datblygu dealltwriaeth gynhwysfawr o'r ymyrraeth

|  |
| --- |
| **1. Beth sy'n cael ei gyflwyno?** *A yw'n ymyrraeth, rhaglen, gwasanaeth neu brosiect, a pha gynnwys sy'n cael ei gyflwyno. Bydd cael disgrifiad o'r hyn rydych chi'n ei werthuso ac unrhyw ddeunyddiau yn eich helpu i ddeall pa elfennau sydd angen eu hasesu a sut i'w hasesu.* |
|  |
| **2. I bwy y mae'n cael ei gyflwyno?** *Beth yw'r boblogaeth darged a pha mor fawr yw'r boblogaeth honno.* |
|  |
| **3. Ble mae'n cael ei gyflwyno?** *Lleoliad a safle'r cyflwyno.* |
|  |
| **4. Pryd mae'n cael ei gyflwyno?** *Yr amserlenni, gan gynnwys nifer a hyd y sesiynau.* |
|  |
| **5. Sut mae'n cael ei gyflwyno?** *Mecanwaith cyflwyno (ee ar-lein, wyneb yn wyneb) a chan bwy, a gyda pha adnoddau. Ystyriwch pwy yw'r partneriaid mewnol/allanol allweddol. Rhestrwch yr holl adnoddau sydd eu hangen i roi'r ymyrraeth ar waith (ee amser staff, deunyddiau).* |
|  |
| **6. Pam mae’n cael ei gyflwyno?** **Beth yw'r canlyniadau a ragwelir?** *Beth oedd y rhesymeg dros gyflwyno hyn a beth mae am ei gyflawni? Beth yw nod ac amcanion cyffredinol yr ymyrraeth? Pa ganlyniadau tymor byr a/neu dymor hir rydych chi'n eu rhagweld, a pham?* |
|  |
| **7. Beth yw allbynnau'r ymyrraeth?** *Y cynhyrchion (ee nifer y bobl a atgyfeiriwyd, nifer y bobl sy'n cwblhau ymyriadau ac ati)* |
|  |
| **8. Ydych chi'n rhagweld unrhyw ganlyniadau niweidiol?** |
|  |
| **Gall cwblhau'r cwestiynau hyn gynorthwyo i ddatblygu model rhesymeg ar gyfer y gwasanaeth/ymyrraeth.** Mae datblygu model rhesymeg yn rhan allweddol o ddatblygu cynllun gwerthuso a bydd yn arwain yr amcan gwerthuso a'r data a gesglir. Darperir templed o fodel rhesymeg yn adran 4.4. |

## 

## 4.2 Asesu ymarferoldeb gwerthusiad a diffinio'r ffocws

|  |  |
| --- | --- |
| **9. A oes tystiolaeth bresennol ar gyfer y gwasanaeth/ymyrraeth? Sut mae hyn yn gysylltiedig â'ch gwasanaeth/ymyrraeth?** *Mae tystiolaeth ar atal trais ac ymatebion ar gael yn:* [www.violencepreventionwales.co.uk/research-evidence](http://www.violencepreventionwales.co.uk/research-evidence), <https://apps.who.int/violence-info/> a [www.who.int/violence\_injury\_prevention/violence/cy/](http://www.who.int/violence_injury_prevention/violence/en/) | |
|  | |
| **10. A yw'r gwasanaeth/ymyrraeth yn cwrdd ag un o'r meini prawf canlynol i gyfiawnhau gwerthusiad?** | |
| Buddsoddwyd amser, arian a/neu adnoddau sylweddol |  |
| Mae posibilrwydd o risg neu niwed |  |
| Mae'r gwasanaeth/ymyrraeth yn cynrychioli dull newydd neu arloesol |  |
| Mae'r gwasanaeth/ymyrraeth yn destun craffu neu'n flaenoriaeth wleidyddol uchel; |  |
| Mae bwlch mewn gwasanaethau neu wybodaeth am sut i fynd i'r afael â phroblem neu ddarparu gwasanaethau effeithiol i boblogaeth benodol |  |
| ***Os na, disgrifiwch y cyfiawnhad dros werthusiad isod:*** | |
|  | |
| **11. Pa gyllideb, adnoddau a sgiliau sydd gennych ar gael ar gyfer gwerthusiad?** | |
|  | |
| **12. Beth yw'r cwestiynau allweddol y byddech chi am i werthusiad eu hateb?** Ystyriwch y fframwaith gwerthuso Re-AIM - a ydych chi am archwilio cyrhaeddiad, effeithiolrwydd, mabwysiadu, gweithredu a/neu gynnal gwasanaeth/ymyrraeth (gweler y pecyn cymorth am fanylion pellach) | |
|  | |
| **13. Pa ddata sydd eisoes yn bodoli a pha ddata ychwanegol sydd eu hangen ar gyfer y gwerthusiad?** | |
|  | |
| **14. Pa fethodoleg fyddai'n addas i'r gwerthusiad?** *Ee dulliau ymchwil ansoddol a meintiol. Gall gwerthusiadau gynnwys un fethodoleg, ond yn ddelfrydol bydd yn cynnwys cymysgedd o ddulliau i ateb cwestiynau'r gwerthusiad.* | |
|  | |
| **15. A allwch gynnwys cleifion a'r cyhoedd wrth gyd-ddylunio, cyflwyno a chynhyrchu'r gwerthusiad?** Os felly, sut? | |
|  | |
| **16. Pa fesurau canlyniadau y gellid eu harchwilio mewn gwerthusiad?** *Cyfeiriwch at y model rhesymeg a'r fframwaith canlyniadau* | |
|  | |
| **17. Pa ystyriaethau llywodraethu neu foesegol y mae angen i chi eu harchwilio?** *Lle mae ar gael, dylai gwerthusiad sy'n cynnwys pobl gael cymeradwyaeth gan bwyllgor adolygu moeseg, cyn ei weithredu. Dylid hefyd ystyried cymeradwyaethau eraill a allai fod yn ofynnol.* | |
|  | |
| **18. Sut y byddwch chi'n lleihau'r risg o niwed i gyfranogwyr gwerthuso, ymchwilwyr a gwasanaethau?***A ydych wedi ystyried: anghenion cyfranogwyr agored i niwed (ee llythrennedd, p'un a oes angen seibiannau arnynt o bosibl); a yw cyfranogwyr wedi profi trawma neu o bosibl fod arnynt anghenion diogelu cyfredol a allai ddod i'r amlwg wrth gymryd rhan; profiad ymchwilwyr sy'n gweithredu'r gwerthusiad (a oes angen hyfforddiant diogelu arnynt a goruchwyliaeth neu gefnogaeth arall); ac, a yw ymchwilwyr wedi cael gwiriad Gwasanaeth Datgelu a Gwahardd.* | |
|  | |

## 4.3 Casglu, dadansoddi, adrodd a lledaenu data

|  |
| --- |
| **19. Pa ddulliau a mesurau y byddwch chi'n eu defnyddio i gynnal gwerthusiad proses (os yw'n berthnasol)?** Sut y byddwch chi'n mesur ffyddlondeb, dogn a chyrhaeddiad? Gall data sylfaenol ar y boblogaeth ymyrraeth helpu i nodi cyrhaeddiad ymyrraeth a gellir eu defnyddio hefyd fel data sylfaenol mewn gwerthusiad canlyniad |
|  |
| **20. Pa ddulliau a mesurau y byddwch chi'n eu defnyddio i gynnal gwerthusiad canlyniad (os yw'n berthnasol)?** *Ystyriwch y model rhesymeg, y data sydd eisoes ar gael ac ymarferoldeb casglu data ychwanegol. Beth yw mesurau'r canlyniadau? A oes mesurau eraill y mae angen eu casglu (ee demograffeg). A oes unrhyw offer sy'n bodoli eisoes sy'n mesur y canlyniadau rydych chi am eu cyflawni?* |
|  |
| **21. A fyddwch chi'n cymharu canlyniadau yn eich grŵp ymyrraeth â grŵp arall?** Os felly, pwy? |
|  |
| **22. Gyda phwy fyddwch chi'n rhannu canfyddiadau gwerthuso a sut?** *Mae'n arfer da rhannu canfyddiadau gwerthuso gyda chyfranogwyr yr astudiaeth a phartneriaid eraill sydd â diddordeb. Ystyriwch pwy fydd yn rhannu canfyddiadau a sut (ee ar lafar, mewn adroddiad).* |
|  |

## 4.4 Templed o fodel rhesymeg

|  |  |  |  |  |
| --- | --- | --- | --- | --- |
| **Mewnbynnau** | **Gweithgareddau** | **Allbynnau** | **Canlyniadau tymor byr** | **Effeithiau tymor hwy** |
| Adnoddau sy'n ofynnol i ddarparu'r gwasanaeth / ymyrraeth (Cwestiwn 5) | Pethau allweddol sy'n cael eu cyflwyno  (Cwestiwn 1) | Y cynhyrchion (ee nifer y bobl a atgyfeiriwyd/sy'n cwblhau ymyriadau) (Cwestiwn 7) | Y canlyniadau sylfaenol ac eilaidd sy'n digwydd yn y tymor byr (Cwestiwn 6/8) | Y newidiadau sy'n digwydd o ganlyniad i'r canlyniadau tymor byr (Cwestiwn 6/8) |
|  |  |  |  |  |

1. Mae'r rhestr wirio yn seiliedig ar restrau gwirio fframweithiau gwerthuso presennol sydd ar gael ar gyfer materion iechyd cyhoeddus eraill (ee 2). [↑](#footnote-ref-1)